Kaspi dyjo

Kaspi dyjo (urus. Kaspiйskoe more, fars. دریای خزر - Darjâ-je Xazar) — sy dyjo sa gyləsə bəpe nomyš byə. Cy nomonədə Dejləmi, Mazəndəran, Gilan, Təjləsən nomon ve čərin. Əcəj barədə Zəmini ən jolə beaxarinə kot. Avropə u Asijə marzədə bino bejdə. Bynədəš sy okeani zəminə lu vyrə be gorə dyjo nomyšon doə. Cymikuən čo səj ovi xususijjət, jolətiš inən bəvədə žijə čonlion bə dyjo čonlion oxšəš doə gornə bəj dyjo votedən. Axaryš nybe gorə səj tərkibədə nemeki promille 0,05‰, Volgə ru deltədə 1-2‰-je. Ovi səvijə sobit ni. Hol hozyrədə səj səvijjə təgribən 28 metriku bə žije. Əj dynjo čo ovə hovuzonku əsos fərgyš Dynjo Okeani his gylə sərosə əlogəš nybeje. Ǧədimə xəritonədə Kaspi dyjo, Gilan dyjošon votə. Kaspi kəfšən 392 həzo km²-e. Marzi umumi dyrozətiš 6 380 km-e. Dyrozətiš 1205 km, panətiš 554 km, ən nyǧylə vyrəš 1025 m-e. Səvonon